Carlos Menem
De Carlos Saúl Menem Akil, gebuer den 2. Juli 1930 zu Anillaco, an der Provënz La Rioja, a gestuerwen de 14. Februar 2021 zu Buenos Aires, war en argentineschen Affekot a Politiker.

Hie war Member vun der Peronistescher Partei a vum 9. Juli 1989 bis den 10. Dezember 1999 President vun Argentinien, als Nofollger vum Raúl Alfonsín. Virdru war hie Gouverneur vun der Provënz La Rioja.

2005 gouf hie Member vum argentinesche Senat. 2013 gouf e wéinst illegale Waffeliewwerungen u Kroatien an un Ecuador, tëscht 1991 an 1995, zu 7 Joer Prisong verurteelt. Seng Immunitéit als Senator huet him erméiglecht, déi Strof net missen ofzesëtzen.

Literatur 
 Peter Birle, Sandra Carreras (Hrsg.): Argentinien nach zehn Jahren Menem. Wandel und Kontinuität. Vervuert, Frankfurt am Main 2002, ISBN 3-89354-586-7
 Eva Karnowsky: Carlos Saúl Menem. In: Nikolaus Werz (Hrsg.): Populisten, Revolutionäre, Staatsmänner. Politiker in Lateinamerika. Vervuert, Frankfurt am Main 2002, ISBN 978-3-86527-513-4, S. 492–516.

Um Spaweck 

Staatspresidente vun Argentinien
Argentinesch Gouverneuren
Gebuer 1930
Gestuerwen 2021